Abuso sexual de infantes
Le abuso sexual de infantes es un sorta de abuso in que un adulto o altere persona in controlo induce un infante a exequer qualcunque activitate sexual, con inclusion de basiar e imbraciar.  

Le abuso sexual causa damnos emotional al infantes. Alicunes del effectos non se monstra immediatemente ma appare quando le infante ha adolescite. Iste effectos include le depression, le disordine de stress post-traumatic, anxietate,  un risco elevate de victimisation posterior, e vulneres physic. Le suicidio es un del effectos, victimas essente sex vices plus susceptibile a committer suicidio e octo vices plus susceptibile a tentar suicidio de plus in plus durante lor vita. Quando un infante es sexualmente abusate per un membro de familia, se tracta de "incesto," e causa trauma psychologic mesmo plus seriose e de longe termino, particularmente si le incesto es committite per un parente.   Le major parte ma non tote abuso sexual de infantes es committite per pedophilos, adultos qui es sexualmente attrahite a infantes plus que a adultos. 

Le abuso sexual de infantes non es rar. Circa un quarte parte de tote feminas e un decime parte de tote homines esseva sexualmente abusate durante lor infantia. Le majoritate del victimas juvenil cognosce lor abusator. Circa un tertie parte del abuso sexual de infantes es committite per un membro de familia, super toto patres, oncles o cosinos. Solmente circa un decime parte de casos de abuso sexual de infantes esseva committite per estranieros, e le resto es altere personas que le infante cognosce como amicos del familia, babysitters, o vicinos. Le homines perpetra le major parte del abuso sexual de infantes; le feminas es le culpabiles in circa 10% del casos.

Referentias

Ligamines externe

Articulos publicate 
 U.S. Dept. of Health and Human Services, Executive Summary of the Third National Incidence Study of Child Abuse and Neglect,  1996. 
 Vigil, J. et al., A Life History Assessment of Early Childhood Sexual Abuse in Women,  Developmental Psychology, 2005.